Επίδραση εδαφοβελτιωτικού και βιοδιεγέρτη στις εδαφικές ιδιότητες και στην ανάπτυξη μαρουλιού σε αλατούχο-νατριωμένο έδαφος
Creators: name: Καραπουλουτίδου, Σοφία Γεωργίου
Publisher: name: Aristotle University of Thessaloniki
Year: 2018
Subjects: Αλατούχο-νατριωμένο έδαφος
Εδαφοβελτιωτικό
Βιοδιεγέρτης
Μαρούλι
Saline-sodic soil
Amendment
Biostimulant
Lettuce

description: Η αλατότητα και η νατρίωση είναι μία από τις κυριότερες αιτίες υποβάθμισης μεγάλων εδαφικών εκτάσεων. Η αντιμετώπιση της με την εφαρμογή διαφόρων φιλικών προς το περιβάλλον σκευασμάτων αποτελεί αντικείμενο πρόσφατης έρευνας. Η εργασία αυτή εξετάζει την επίδραση ενός βιοδιεγέρτη (Actiwave) και ενός εδαφοβελτιωτικού (Corresal Plus) στις εδαφικές ιδιότητες και στη θρεπτική κατάσταση καλλιέργειας μαρουλιού (Lactuca sativa L.), που αναπτύχθηκε σε φυτοδοχεία με ένα αλατούχο-νατριωμένο έδαφος του αγροκτήματος του Αριστοτελείου Πανεπιστημίου Θεσσαλονίκης. Το πειραματικό σχέδιο που ακολουθήθηκε είναι πλήρως τυχαιοποιημένο με έξι επεμβάσεις (μάρτυρας, ActA: 1 λίτρο Actiwave/στρέμμα, ActB: 1,5 λίτρο Actiwave/στρέμμα, CorA: 1 λίτρο Corresal plus/στρέμμα, CorB: 1,5 λίτρο Corresal plus /στρέμμα, CorC: 5 λίτρα Corresal plus /στρέμμα). Το Corresal Plus και πιο συγκεκριμένα η μεγαλύτερη δόση (CorC) μείωσε το pH και το ανταλλάξιμο νάτριο και αύξησε το νιτρικό άζωτο του εδάφους. Επίσης μείωσε το χλώριο και αύξησε το ολικό άζωτο των φυτικών ιστών και την υπέργεια βιομάζα του μαρουλιού. Το Actiwave βελτίωσε την αντοχή του φυτού στην καταπόνηση αλατότητας, μειώνοντας την ηλεκτρική αγωγιμότητα. Η μικρότερη δόση του Actiwave (ActA) αύξησε τον ψευδάργυρο των φυτικών ιστών και μείωσε το υδατοδιαλυτό χλώριο και το ανταλλάξιμο νάτριο του εδάφους, ενώ η μεγαλύτερη (ActB) αύξησε την περιεκτικότητα των φύλλων σε ολικό άζωτο. Τα αποτελέσματα υποδεικνύουν ότι η υψηλή περιεκτικότητα του εδάφους σε οργανική ουσία, ανθρακικό ασβέστιο και θρεπτικά στοιχεία είναι πιθανό να περιόρισε τη δράση τόσο του εδαφοβελτιωτικού όσο και του βιοδιεγέρτη.
description: Salinity and sodicity are one of the major causes of land degradation. The application of various environmentally friendly products to improve the negative impacts of salinity and sodicity has been the subject of recent research. The objective of this study was to examine the effect of a biostimulant (Actiwave) and a soil amendment (Corresal Plus) on soil properties and on the nutrient status of lettuce (Lactuca sativa L.). A pot study with saline-sodic soil from the farm of Aristotle University of Thessaloniki was conducted in a completely randomized design with six treatments (control, ActA: 10 litre/hectare, ActB: 15 litre/hectare, CorA: 10 litre/hectare, CorB: 15 litre/hectare, CorC: 50 litre/hectare). The products showed positive results. The higher dose of Corresal Plus (CorC) reduced pH, exchangeable sodium and increased soil nitrates. Additionally, it reduced plant tissue chloride and increased plant tissue total nitrogen as well as biomass of lettuce. Furthermore Actiwave application improved the resistance of lettuce to salinity stress by reducing electrical conductivity. The lower dose of the biostimulant (ActA) increased zinc concentration in plant tissues and reduced soluble chlorine and exchangeable sodium in the soil, while the highest (ActB) increased total nitrogen concentration in the leaves. Overall, the results indicate that high soil organic matter, calcium carbonate and mineral nutrient content, propably restricted the effect of both amendment and biostimulant.